open-index/open-wikipedia-markdown huggingface dataset:
Bolonijos Fortitudo

**Bolonijos „Fortitudo“** (šiuo metu **Bolonijos „GMAC“** pagal rėmėjų pavadinimą) – Italijos krepšinio klubas, įkurtas 1932 m. Bolonijoje.

## Pasiekimai

* 2000, 2005 m. Italijos čempionai
* 1998 m. Italijos taurės laimėtojai
* 1998, 2005 m. Italijos supertaurės laimėtojai
* 2004 m. Eurolygos vicečempionai

## Komandos pavaidinimų kaita

Klubo pavadinimas keitėsi nuo 1966 m. Pavadinimas pasikeisdavo kartu su klubo rėmėjais.

* Cassera 1966–1968
* Eldorado 1968–1971
* Alco 1971–1978
* Mercury 1978–1980
* I&B 1980–1981
* Lattesole 1981–1983
* Yoga 1983–1988
* Arimo 1988–1990
* Aprimatic 1990–1991
* Mangiaebevi 1991–1993
* Filodoro 1993–1995
* Teamsystem 1995–1999
* Paf Wennington 1999–2001
* Skipper 2001–2004
* Climamio 2004–2007
* Upim 2007–2008
* GMAC Real Estate IPG 2008-2009 
* Amori 2009-2010
* Tulipano 2013-2014
* Eternedile 2014-2015

## Garsiausi žaidėjai

*  Marko Jarić
*   Gregor Fučka
*  Davor Marcelić
*  Emilio Kovačić
*  John D. Douglas
*    George Bucci
*  Andrea Dallamora
*     Wallace Bryant
*  Daniele Albertazzi
*  Moris Masetti
*  Bill Garnett
*  Artis Gilmore
*  Vincent Askew
*  Gene Banks
*  Chris McNealy
*  Dave Feitl
*  Pete Myers
*  Cedrick Hordges
*  Valdemaras Chomičius
*   Teoman Alibegović
*  Shaun Vandiver
*  Dallas Comegys
*  Corrado Fumagalli
*    Dan Gay
*  Vincenzo Esposito
*   Aleksandar Đorđević
*  Carlton Myers
*  Andrea Meneghin
*  Alessandro Frosini
*  Stefano Mancinelli
*  Mike Brown
*  Conrad McRae
*  Eric Murdock
*  Giacomo Galanda
*  Roberto Chiacig
*  David Rivers
*    Dominique Wilkins
*  Gianluca Basile
*  Artūras Karnišovas
*   Damir Mulaomerović
*   Vinny Del Negro
*  Stojko Vranković
*  Anthony Bowie
*  Eddie Gill
*  Eurelijus Žukauskas
*   Vassil Evtimov
*  John Celestand
*  Anthony Goldwire
*   Marcelo Dilglay Damião
*  Dan McClintock
*   Spencer Nelson
*  Marko Milić
*  Rumeal Robinson
*  Zoran Savić
*  Gianmarco Pozzecco
*   Carlos Delfino
*  A. J. Guyton
*  Luboš Bartoň
*  Vlado Šćepanović
*  Mate Skelin
*  Marco Belinelli
*  Erazem Lorbek
*  Matjaž Smodiš
*  Miloš Vujanić
*  Hanno Möttölä
*  Lazaros Papadopoulos
*  Andrew "Andy" Betts
*   Dalibor Bagarić
*  Amal McCaskill
*  Ruben Douglas
*  Sani Bečirović
*  Yakhouba Diawara
*  Kiwane Garris
*  Travis Watson
*   David Bluthenthal
*  Alain Digbeu
*  Tyus Edney
*   D. J. Strawberry
*  Goran Jurak
*  Jérôme Moïso
*  Moochie Norris
*  K.C.Rivers
*  Preston Shumpert
*  Dante Calabria
*  Martin Rančík
*  Jérôme Moïso

## Nuorodos

*Oficialus puslapis
Pūsliavabaliai

**Pūsliavabaliai** (*Malachiidae*) – vabalų (*Coleoptera*) šeima, kuriai priklauso smulkūs ir vidutinio dydžio vabalai. Kūnas ryškių spalvų, silpnai chitinizuotas, todėl minkštas. Viršutiniai žandai su dviguba viršūne.

Randami miškų pakraščiuose, pievose, soduose. Vabalai aptinkami ant įvairių augalų, o lervos po žieve. Daugiausiai grobuonys.

Pasaulyje yra apie 3000, Lietuvoje – apie 20 rūšių. 

## Nuorodos
* Key to complex of genera close to the genus Malachius (Malachiidae)


Image:Anthocomus bipunctatus01.jpg|*Anthocomus bipunctatus*
Image:Axinotarsus pulicarius01.jpg|*Axinotarsus pulicarius*
Grąžtvabaliai

**Grąžtvabaliai** (*Lymexylidae*) – vabalų (*Coleoptera*) šeima, kuriai priklauso vidutinio dydžio vabalai. Vienintelė antšeimio *Lymexyloidea* šeima. Pasaulyje yra apie 70 rūšių. Lietuvoje randamos 3 rūšys.

## Aprašymas

Kūnas cilindriškas, 7–18 mm, apaugęs švelniais plaukeliais. Galva didelė.

Vabalai aptinkami ant rąstų. Lervos graužia ilgus, horizontalius takus po nusilpusių ir nudžiūvusių medžių žieve.

## Nuorodos
* Fam. ''Lymexylonidae''
Žievėvabaliai

**Žievėvabaliai** (*Monotomidae*) – vabalų (*Coleoptera*) šeima, kuriai priklauso vidutinio dydžio vabalai. Kūnas siauras, paplokščias, rudos ar rausvos spalvos, taškuotas. Galva į priekį pakrypusi įstrižai. Akys iššokusios.

Vabalai randami po medžių žieve, yra grobuonys.

Pasaulyje yra apie 50 rūšių. Lietuvoje žinoma 11 rūšių.

## Nuorodos
* Атлас монотомид (Monotomidae, = Rhizophagidae) России
Žydrūnas Kelys

**Žydrūnas Kelys** (g. 1987 m. balandžio 29 d. Biržuose) – Lietuvos krepšininkas.

## Karjera
Ž. Kelys karjerą pradėjo Kauno „Buratinos“ klube žaidusioje LKAL, joje žaidėjas rungtyniavo ganėtinai sėkmingai, todėl 2005 m. krepšininkas tapo „Žalgirio“ komandos nariu, tačiau tuometinių LKL čempionų gretose neįsitvirtino kaip ir 2006 m. sausyje perėjęs į „Sakalų“ klubą.

Pasibaigus sezonui Ž. Kelys išvyko į Rusiją ir pasirašė sutartį su šios šalies aukščiausiosios lygos debiutante „Standart“, bet netrukus buvo paskolintas žemesnėje lygoje rungtyniaujančiai dublerių komandai. 2007 m. vasario 1 d. lietuvis buvo pakviestas į pagrindinę komandos sudėtį.

2010 m. vasario 11 d. pasirašė ilgalaikę sutartį su Vilniaus „Lietuvos ryto“ komanda, tačiau 2009–2010 m. LKL sezoną baigs Vilniaus „Perlo“ klube. 2010 m. kovo 10 d. perėjo į Vilniaus „Lietuvos ryto“ klubą. 2011 m. sausio 27 d. iki sezono pabaigos buvo paskolintas Vilniaus „Perlas“ klubui. 2011–2012 m. sezone Ž. Kelys rungtyniavo Pasvalio Pieno Žvaigždžės ekipoje. 2012 m. liepos 26 d. pasirašė vienerių metų sutartį su Vilniaus „Perlas-MRU“ ekipa.

## Šaltiniai
Pinčiavabaliai

**Pinčiavabaliai** (*Sphindidae*) – vabalų (*Coleoptera*) šeima, kuriai priklauso labai smulkūs vabalai. Kūnas cilindriškas ar beveik rutuliškas. Antenos 11-narės, su didele trinare buožele.

Vabalai gyvena medžių kempinėse.

Pasaulyje yra apie 30 rūšių. Lietuvoje žinomos 2 rūšys.

## Nuorodos
* Атлас семейства Sphindidae фауны России
Žvilgvabaliai

**Žvilgvabaliai** (*Nitidulidae*) – vabalų (*Coleoptera*) šeima, kuriai priklauso smulkūs, labai įvairios formos vabalai. Antenos 11-narės, su trinare stambia buožele. Antsparniai kartais būna sutrumpėję, tuomet jie nepridengia 1-2 pilvelio galinių segmentų.

Aptinkami ant žiedų, po medžių žieve, puvėsiuose.

Pasaulyje yra apie 2500, Lietuvoje – apie 80 rūšių.

## Nuorodos
* Atlas of sap beetles (Nitidulidae) of Russia – project of A. G. Kirejtshuk


Image:Carpophilus lugubris.jpg|*Carpophilus lugubris*
Image:GlischrochilusQuadrisignatus419.gif|*Glischrochilus quadrisignatus*
Image:Meligethes aeneus01.jpg|Rapsinis žiedinukas (*Meligethes aeneus*)
Plokščiavabaliai

**Plokščiavabaliai** (*Cucujidae*) – vabalų (*Coleoptera*) šeima, kuriai priklauso pailgi, plokšti, dažniausiai pliki vabalai. Antenos 11-narės, siūliškos ar buožiškos, su 2-3-nare buožele.

Aptinkami po medžių žieve, kinivarpų ir ūsuočių takuose, skruzdėlynuose, tarp pūvančių augalų, svirnuose. Grobuonys.

Pasaulyje yra apie 40 rūšių ir 4 gentys. Lietuvoje randamos 3 rūšys:

## Nuorodos
* Атлас плоскотелок (Cucujidae) России

## Šaltiniai
Aruodvabaliai

**Aruodvabaliai** (*Silvanidae*) – vabalų (*Coleoptera*) šeima, kuri labai artima plokščiavabaliams (*Cucujidae*). Kai kurie entomologai abi šias šeimas jungia į vieną.

Gyvena sandėliuose, butuose, kepyklose. Minta augalinės kilmės maistu – miltais, grūdais, duonos produktais.

Pasaulyje yra apie 350 rūšių. Lietuvoje žinomos 9 rūšys:

## Nuorodos
* Family Silvanidae – Silvanid Flat Bark Beetles
* Атлас семейства Silvanidae фауны России
## Šaltiniai
VEF

**VEF** (latv. *Valsts elektrotehniskā fabrika*, liet. *Valstybinis elektrotechnikos fabrikas*) – didžiausia sovietinių laikų Latvijos gamykla (apie 20 000 darbuotojų) ir pagrindinis komunikacinės technikos gamintojas. VEF gamino automatines telefono stotis, telefono aparatus, radijo aparatus, kitą produkciją.

Gamyklos pagrindinis korpusas buvo Rygoje, Brīvības gatvėje 214, kuris užėmė visą kvartalą. Didžioji dalis gamyklos korpusų pastatyta XIX a. pabaigoje ir XX a. pradžioje. Iki Pirmojo pasaulinio karo čia buvo elektromechanikos gamykla „Union“.

1928 m. į tuščius buvusios gamyklos Union korpusus persikėlė 1919 m. įkurtos Pašto ir telegrafo departamento dirbtuvės – tai laikoma VEF įkūrimo data.1932 m. šias dirbtuves pervadino į Valstybinį elektrotechnikos fabriką (VEF). Tuo metu VEF gamino viską, ką galėjo realizuoti – radijo ir telefono aparatus, telefono stotis, fotoaparatus, foto popierių, lygintuvus, elektros lemputes, kišeninius žibintuvėlius, elektroarmatūrą, darbastalius ir net sportinius lėktuvus, remontavo ryšių aparatūrą. Pasaulyje gamykla išgarsėjo 1936 m. jos inžinieriui Valteriui Capai sukonstravus, užpatentavus unikalų miniatiūrinį fotoaparatą „VEF-Minox“, Vokietijoje gaminamą iki pat šių laikų.

Antrojo Pasaulinio karo metu gamykla buvo išplėšta ir nuniokota, katilinė ir keli korpusai sudeginti. Po karo gamykla atkurta ir greitai plėtėsi. XX a. 7-ajame dešimtmetyje VEF kas minutę pagamindavo po 7 radijo imtuvus ir 5 telefono aparatus. Tuo metu du iš trijų telefono aparatų Sovietų Sąjungoje buvo pagaminti VEF gamykloje. Populiarūs buvo ir tranzistoriniai radijo imtuvai „Spīdola“, 8-ajame dešimtmetyje – „VEF“.

1999 m. privatizacijos metu gamykla reorganizuota.

## Žymesni VEF gaminiai

### [[Fotoaparatas|Fotokameros]]
* Minox

### [[Radijo imtuvas|Radijo aparatai]]
* Spīdola
* VEF Vega 
* VEF Latvia
* VEF Abava
* VEF 202

### [[Telefonas|Telefono aparatai]]

* VEF-TA

### [[Kompiuteris|Kompiuteriai]]

* VEF ORMIKA
* VEF-1022
* VEF-MIKRO 1024
* VEF-MIKRO 1025

#### Kompiuterinė įranga

* Mikro 6025 - kompiuterio klaviatūra
* Mikro 5625 - 5.25" lanksčiųjų diskų skaitymo įrenginys

### [[Lėktuvas|Lėktuvai]]

* VEF Irbītis I-11
* VEF Irbītis I-12
* VEF Irbītis I-14
* VEF Irbītis I-15
* VEF Irbītis I-16
* VEF Irbītis I-17
* VEF Irbītis I-18
* VEF Irbītis I-19
* VEF JDA-10M

### [[Motociklas|Motociklai]]

* Pandera (prototipas, 1938 m.)

## Nuorodos
* Apie gamyklą  
* VEF kariniai lėktuvai  
* VEF-Minox fotoaparatai (latvių k.) 
* VEF-Minox fotoaparatai 
*  VEF Minox Riga Serial No.
Sėdynkaulis

**Sėdynkaulis** () – vienas iš dubenkaulio (*os coxae*) kaulų, sudarančių užpakalinę dubenkaulio dalį.

Skiriamos šios dalys:
* sėdimasis gumburas (*tuber ischiadicum*),
* sėdimasis dyglys (*spina ischiadica*),
* didžioji sėdimoji įlanka (*incisura ischiadica major*)
* mažoji sėdimoji įlanka (*incisura ischiadica minor*)
Klubakaulis

**Klubakaulis** () – vienas iš dubenkaulio (*os coxae*) kaulų, sudarančių jo viršutinę dalį.

Skiriamos šios klubakaulio dalys:
* klubakaulio sparnas (*alla ossis ilii*),
* viršutiniai, apatiniai ir užpakaliniai dygliai,
* ausinis paviršius (*facies auricularis*)
* lankinė linija (*linea arcuata*)
Gūžduobė

**Gūžduobė** () – dubenkaulio (*os coxae*) gili įduba, kuri susidaro suaugus klubakaulio (*os ilium*), sėdynkaulio (*os ischii*) ir gaktikaulio (*os pubis*) kūnams. Gūžduobė yra atkreipta į šoninę pusę. Jos vidiniai pakraščiai yra lygūs ir vadinami delčiniu paviršiumi (*facies lunata*), o viduryje yra į apačią pasukta nelygi gūžduobės įlanka (* incisura acetabuli*).
The Tonight Show

**The Tonight Show** – nuo 1954 metų NBC kanalu transliuojama vėlaus vakaro pokalbių laida, kurią nuo 1992 metų veda Džėjus Leno. Laidos filmavimas vyksta Niujorke. Valandos trukmės laida pirmą kartą pasirodė 1954 m. rugsėjo 27 d. Ji truko 105 minutes, o jos vedėjas buvo Stivas Alenas. Laidoje kiekvieną vakarą apsilanko du žmonės, dažniausiai komikas ir muzikantas. 2009 m. Džėjus Leno pareiškė, kad jis pasitrauks iš laidos vedėjo vietos, o jį pakeis Konanas Obrajanas. Po pusantrų metų D. Leno sugrįžo vesti laidos, nes esą „neturėjo ką veikti metęs šį darbą“. Sekantis komikas, 2014 m. perėmęs laidos vedėjo pareigas, buvo Džimis Felonas. Komikas anksčiau vedė laidą „Late Night With Jimmy Fallon“, kurioje jam puikiai sekėsi, todėl jis tapo naujuoju „The Tonight Show“ vedėju.
Rotmistras

**Rotmistras** (, angl. ir ) – kavalerijos karininkas kai kurių Europos šalų ar carinės Rusijos kariuomenėje, kurio laipsnis yra analogiškas pėstininkų kapitonui (ir kazokų esaului).

Rusijos kariuomenėje įvestas XVII a. ketvirtą dešimtmetį. Paskutiniai Rusijos daliniai, kuriuose buvo rotmistrai, buvo baltieji. Pradžioje Raudonojoje Armijoje karininkų laipsnių nebuvo.

Iki 1884 m. Rusijoje kapitono, rotmistro ir esaulo laipsniai buvo lygūs ir žemesni už majoro. 1884 m. Rusijos armijoje buvo panaikintas majoro laipsnis, o kapitono, rotmistro ir esaulo laipsniai prilyginti buvusiam majoro laipsniui – rangų lentelėje jie pasislinko viena klase aukštyn. Majorai Raudonojoje armijoje vėl atsirado tik 1935 m.

Vokietijoje šis laipsnis buvo panaikintas 1945 m., Austrijos policijoje ir žandarmerijoje – 1978 m., Lenkijoje (*rotmistrz*) – 1947 m., Danijoje (*ritmester*) – 1951 m.

Nyderlandų armijoje *Ritmeester*, o norvegų – *Rittmester* yra kapitono analogas tankų ir mechanizuotų pėstininkų daliniuose.


Vaizdas:Nl-landmacht-kapitein ritmeester.svg|Nyderlandų *ritmeester*
File:Army-NOR-OF-02.svg|Norvegijos *rittmester*
Gaktikaulis

**Gaktikaulis** () – vienas iš dubenkaulio kaulų, esantis dubenkaulio priekinėje dalyje. Gaktikaulio kūnas sudaro priekinę viršutinę gūžduobės dalį. Jo viršuje yra klubinė gaktos pakyla (eminentia iliopubica). Nuo kūno į priekį ir vidurę pusę eina gaktikaulio viršutinė šaka. Jos viršutiniame krašte yra aštri gaktikaulio skiauterė (pectem ossis pubis), kuri kartu su lankine linija sudaro ribinę liniją (linea terminalis). Ji skiria didįjį ir mažąjį dubenis. Gaktikaulio viršutinė šaka baigiasi gaktiniu gumburėliu ir nulinkusi žemyn jau yra vadinama apatine šaka. Abiejų šakų sandūros vidurinis paviršius vadinamas sąvaržiniu (facies symphysialis). Apatinės gaktikaulio šaka susijungia su sėdynkaulio šaka ir riboja užtvarinę angą (foramen obturatum). Jos priekyje yra vertikalios krypties sekli užtvarinė vaga (sulcus obturatorius).
Magadha

**Magadha** (skr. (devanagari) मगध) buvo vienas iš šešiolikos regionų (mahadžanapadų) senovės Indijoje. Jo šerdis – Biharo valstijos į pietus nuo Gangos upės dalis su sostine Radžagriha (dabar Radžgiras), kuri vėliau išsiplėtė, užimdama didžiają dalį Biharo ir Bengalijos.

Tam tikrais istoriniais laikotarpiais (Maurjų dinastijos ir Guptų dinastijos laikais) karalystė laikinai užvaldydavo visą Pietų Aziją, tapdama galinga imperija.

Magadhos valstybė (su pertrūkiais) egzistavo VII a. pr. m. e. – 550 m.

## Magadhos istorija
Nors legendos Magadhos istoriją nukelia į II tūkst. pr. m. e., kuomet valdė legendinės Brihadrathų ir Pradjotų dinastijos, pirmoji istorinė dinastija buvo Šišunagų dinastija, valdžiusi nuo VII a. pr. m. e. Ši valstybė buvo gerokai jaunesnė nei senosios indoarijų valstybės, tokios, kaip Kuru ar Pančala. Senoji Magadhos karalystė paminėta Mahabharatoje, Ramajanoe, Puranose.

Šišunagų laikais Magadhoje VI–V a. pr. m. e. gimė dvi įtakingos Indijos religijos: Buda Gautama davė pradžią budizmui, o Mahavira džainizmui. Dėl to ji ypač daug minima budistų ir džainų tekstuose.

Nuo Nandų laikų (IV a. pr. m. e.) Magadha tapo ekspansyvia jėga Pietų Azijoje. Iš pradžių ji užėmė visas šiaurės Indijos valstybėles, sukurdama galingą imperiją. Nandų teritorijos paveldėtoja buvo Maurijų dinastija, kuri sukūrė didžiausią Pietų Azijos istorijoje imperiją, kuri vienintelę trumpam suvienijo visą Indiją iki britų kolonijinio laikotarpio.

Mirus garsiausiam maurijų valdovui Ašokai, III a. pr. m. e. pabaigoje Magadha patyrė krizę. Ji neteko visų pietinių teritorijų (ten įsigalėjo Satavahanos imperija). 185 m. pr. m. e., atėjus į valdžią Šungų dinastijai, neteko ir vakarinių sričių (ten įsigalėjo Graikų-Baktrų karalystė, vėliau – Kušano imperija). Taigi, teritorijos vėl sugrįžo iki istorinės Magadhos sričių.

Po ilgo nuosmukio valdant šungams ir kanvams, Magadha nebeteko valstybingumo 30 m., užkariauta Satavahanų. Tačiau 240 m. prasidėjo antrasis Magadhos atgimimas, sietinas su Guptų dinastija, kuomet valstybė vėl išsiplėtė Pietų Azijoje, o jos mokslas, religija ir filosofija išgyveno savo aukso amžių.

Magadha nustojo egzistuoti 550 m., Guptų imperiją nusiaubus eftalitams.
Sotnikas

**Sotnikas** (, ) – kavalerijos karininkas Rusijos kazokų kariuomenėje, kurio laipsnis analogiškas pėstininkų leitenantui. Nuo 1884 m. jis ėmė atitikti dabartinį vyresnįjį leitenantą.

Rusijoje IX-XVII a. sotnikas buvo šimtinės vadas.

Ukrainos nacionaliniuose daliniuose XX a. pradžioje ir Antrojo pasaulinio karo metais vermachto kazokų daliniuose – leitenanto analogas.

## Nuorodos
* Ukrainos Sukilėlių Armijos (*УПА*) sotnikas (figūrėlė) http://diorama.ru/gallery/figures/727/
Kriauklė (reikšmės)

Žodis **kriauklė** gali reikšti:
* kriauklė – moliuskų kūną dengiantis kietas apvalkalas (egzoskeletas);
* Kriauklė (ežeras) – ežerą rytų Lietuvoje, Švenčionių rajone;
* kriauklė – dubens pavidalo įtaisas, į kurį iš čiaupo galima leisti vandenį ir paprastai naudojamas rankų ar smulkių daiktų plovimui;
* kriauklė – nosies kaulų elementai
* kriauklė – išorinė ausies dalis
Limfocitas

**Limfocitai** – leukocitų rūšis. Tai 5-17 μm skersmens rutulio formos ląstelės. Priklauso agranulocitams. T limfocitai užpuola ir sunaikina virusais užsikrėtusias ląsteles. Jie bręsta užkrūčio liaukoje. Kita limfocitų rūšis, B ląstelės, gamina antikūnus.
Monocitas

**Monocitai** – leukocitų rūšis. Tai didelės, 10-24 μm skersmens ląstelės su apvaliu arba skiltėtu branduoliu.

Monocitai dalyvauja uždegiminėje reakcijoje. Bet koks sužeidimas skatina monocitų ir neutrofilų migravimą į pažeistą vietą. Monocitai virsta makrofagais – fagocituojančiomis ląstelėmis. Jos gali praryti šimtus bakterijų ir virusų. Kai kuriuose audiniuose, ypač jungiamajame, makrofagų būna nuolat. Jie suryja žuvusias ląsteles, negyvo audinio gabalėlius ir kitas atliekas.
Medelynas (Šiauliai)

**Medelynas** – Šiaulių miesto dalis, esanti 3–5 km į šiaurę ir šiaurės vakarus nuo miesto. Teritorija priklauso Medelyno seniūnijai.

## Geografija

Rytine rajono riba eina geležinkelis į Rygą, skiriantis nuo Gubernijos rajono, pietuose ribojasi su Vijoliais, vakaruose ir šiaurės vakaruose rajonas siekia šiaurinį Šiaulių miesto aplinkkelį, vakaruose ribojasi su Kadagyne, šiaurėje su Pakarčiūnais, Vinkšnėnais ir Šiaulių rajonui priklausančiu Bridų gyvenamuoju kvartalu. Rajono rytinė dalis pagal geležinkelį skirta pramonei, likusi teritorija užstatyta mažaaukščiais gyvenamaisiais namais.

Medelyną kerta Vijolės upelis, o šiaurine dalimi prateka Vijolės intakas Švendrelis.

## Istorija

Pavadinimas kilęs nuo medelynu vadinto Vinkšnėnų vaismedžių sodininkystės ūkio gyvenvietės. Sodininkystės ūkį sujungus su Bridų kolūkiu gyvenvietė buvo prijungta prie miesto ir nuo 1962 m. pradėjo plėstis, užimdama naujas pamažu naikinamo sodo žemes.

Už aplinkkelio esantis miškas dar ir dabar vadinamas prieš Pirmąjį pasaulinį karą šią miško dalį saugojusio eigulio Bartašiaus vardu. I pasaulinio karo metais prie miško įvyko didelis vokiečių susirėmimas su kazokų būriu. Kazokai iškapojo daug vokiečių pėstininkų. To karo metu tiesiant Šiaulių – Rygos geležinkelį šiame ruože dirbę belaisviai rusai pasipriešino vokiečiams. Už tai vokiečiai Bartašiaus miško pakraštyje sušaudė apie 200 belaisvių.

## Infrastruktūra

Rajonas turi labai gerą susisiekimą geležinkeliu, jo rytinėje dalyje yra Gubernijos geležinkelio stotis, turinti keliolika pakrovimo – iškrovimo rampų ir aikštelių bei traukinių formavimo kelių. Daugelis geležinkelių infrastruktūros objektų po 1990–1995 m. vykusių Gubernijos ir Medelyno rajonuose buvusių įmonių bankrotų neišnaudojami.

Medelyno pietinėje dalyje yra antroji pagal galingumą Šiaulių miesto Birutės vandenvietė, kurioje 2000 m. sumontuoti vandens kokybės gerinimo įrenginiai. Vandenvietėje veikia 33 gręžiniai nuo 180 iki 215 m gylio, kurių bendra galia 32 000 m³ geriamojo vandens per parą.

Medelyne veikia kelios metalo prekybos ir perdirbimo įmonės, prekybiniai sandėliai, tačiau jų susisiekimas su miestu ir aplinkkeliais apsunkintas dėl siaurų gatvių. Planuojama Sodo ir V. Bielskio gatves sujungti su aplinkkeliu. 1990 m. pastatytą AB „Šiaulių energija“ Šiaurinę katilinę, bankrutavus įmonėms, kurių aprūpinimui garu ir šilumos energija ji buvo skirta, 2007 m. rengiamasi užkonservuoti.

## Šaltiniai
Kuopa (reikšmės)

Žodis **kuopa** lietuvių kalboje reiškia kelis dalykus:

* kuopa – tam tikro dydžio karinis dalinys;
* kuopa – aukščiausioji tradicinė kaimo bendruomenės savivaldos institucija Lietuvoje;
* kuopa – didelė ko nors grupė; būrys, pulkas (ne karine prasme); tiesiog daugybė;
* kuopa – atlyginimas už pasėlių ar pievos nuganymą;
* kuopa – tam tikrų žmonių draugija, draugystė;
* kuopa – guba (sustatyta iš 10 pėdų); gubų eilė.

### Dariniai
* kuopelė – kokios organizacijos (pvz., politinės partijos) padalinys, nedidelė grupė;
* kuopininkas – (*istor.*) darbininkų kuopų narys;
* kuopininkas – kuopos vadas.
Fomins & Kleins

**Fomins & Kleins** – latvių roko grupė iš Liepojos, kurią 2002 m. įkūrė dainininkas Ivo Fominas ir gitaristas Tomasas Kleinas.

## Istorija
Jau 1980 m. Fominas ir Kleinas kartu muzikavo grupėje Saldās sejas, tačiau grupė iširo, ir abiejų muzikantų keliai vėl susikirto 2002 m. pradžioje. 2002 m. Latvijos radijo stotyse pasirodė jų dainos *Sniegs* ir *Solījums*, kuriai buvo nufilmuotas ir videoklipas. Daugiausiai dėmesio duetas sulaukė 2003 m. vasarį, kai Latvijos Eurovizijos nacionalinėje atrankoje su daina *Muzikants* užėmė II vietą, nusileisdami tik grupei F.L.Y.. Metų pradžioje buvo išleistas dueto debiutinis albumas *Muzikants*, kuris tapo vienu iš visų metų parduodamiausių albumų Latvijoje. Albumas taip pat buvo nominuotas 2003 m. Latvijos Muzikos įrašų metų apdovanojimuose kaip geriausias roko albumas. Dar iš šio albumo į radijo stočių topus pakliuvo dainos *Kur esi tu* ir *Tālu prom*.

2004 m. pradžioje Fomins & Kleins vėl dalyvavo Latvijos nacionalinėje atrankoje ir šįkart nugalėjo su daina *Dziesma par laimi*. 2004 m. gegužės 15 d. Stambule duetas startavo Eurovizijos dainų konkurse, tapdamas pirmuoju Latvijos atstovu, kuris Eurovizijos dainų konkurse dainavo latvių kalba. *Dziesma par laimi* vis dėlto neišėjo iš pusfinalio, jame užimdama 17-tą vietą. *Dziesma par laimi* buvo išleista ir CD formatu, kuriame buvo įtrauktos dainos versijos latvių, estų, lietuvių, lenkų, rusų, ukrainiečių, suomių, olandų ir baltarusių kalbomis.

2004 m. išėjo antrasis grupės Fomins & Kleins albumas *Dzimis Latvijā*, kurio populiariausios dainos, neskaitant Eurovizijos hitų, buvo *Man vairs nav vienalga*, *Aizejošās dienas* ir *Dzimis Latvijā*, kurios videoklipe dalyvavo aktorius Eduardas Pavulas. Klipas buvo nominuotas 2004 m. Latvijos Muzikos įrašų metų apdovanojimuose kaip geriausias muzikos video klipas, bet ypatingo dėmesio jis susilaukė 2006 m. po Eduardo Pavulo mirties. 2005 m. radijo stotyse sėkmingai pasirodė daina *Uz neatgriešanos*, tačiau ji buvo paskutinė dueto daina. Ivo Fominas nusprendė siekti solo karjeros, o Tomasas Kleinas su bendraminčiais sukūrė grupę Cacao.

## Diskografija
* *Muzikants* (2003)
* *Dzimis Latvijā* (2004)

## Nuorodos
* Fomins & Kleins svetainė
Lieporiai

**Lieporiai** – kaimas Šiaulių rajono savivaldybėje, 4 km į pietvakarius nuo Šiaulių miesto centro. Dalis kaimo yra prijungta prie Šiaulių miesto – rytinė kaimo gatvės pusė ir šiaurinė kaimo dalis kitoje kelio  pusėje.

## Geografija

Šiaurėje ribojasi su Gytariais, rytuose su Gegužiais, pietuose su Šlepkais, vakaruose su Beržyne. Greta kaimo teka Šventupis (arba Genupis). Saugomos Lieporių liepos.

## Istorija

Kaimas žinomas nuo 1526 m., kai jis ir jo gyventojai buvo padovanoti Šiaulių bažnyčiai. 1923 m. kaimas, kuriame gyveno 111 vyrų ir 128 moterys priskirtas Šv. Jurgio bažnyčios parapijai.

Pirmojo pasaulinio karo metais prie kaimo vyko nuožmios kautynės, kuriose žuvo apie 400 rusų (duomenys netikslūs) ir 280 vokiečių kareivių. Jie palaidoti kaimo viduryje Brolių kapuose.

Antrasis pasaulinis karas taip pat kaimo gyventojams atnešė daug nelaimių, nes kelias savaites ties juo laikėsi frontas. Didžioji kaimo dalis buvo sudeginta.

## Infrastruktūra

Archeologija rodo gyvenvietę šiose vietose buvus jau VI–IX a. Šiaulių Aušros muziejaus darbuotoja Birutė Salatkienė greta gyvenvietės atkasė kelias geležies lydimo krosnis, kuriose buvo lydoma balų rūda.

Kaimo pakraštyje 1950 m. buvo įrengtas Šiaulių civilinis aerodromas. Vėliau jis dar buvo naudojamas kolūkio reikalams, bet pradėjus statyti Šiaulių miesto pietinį gyvenamąjį rajoną, perkeltas į Barysius prie Meškuičių. 1950–1988 m. į kaimą kursavo miesto autobusai.

Išplatinus kelio atkarpą Šiauliai-Bubiai ir nutiesus miesto vakarinį aplinkkelį kaimo ribose nutiesta satelitinė gatvė. Yra degalinė, parduotuvė, buvo pradžios mokykla.

## Gyventojai

## Šaltiniai
Pakartuvės

**Pakartuvės** – Šiaulių miesto pietrytinės dalies rajonas, 2 km nuo miesto centro, nuo kurio atsiveria vaizdinga Prūdelio ir Talšos ežero panorama.

## Geografija

Ribojasi vakaruose su Kompeliu, šiaurėje su Šimše, rytuose su buvusiu Rėžių kaimu, pietine dalimi nutiestas geležinkelis skiria nuo Pabalių.

## Istorija

Pavadinimas kilęs nuo Pakartuvių kalno, kuriame buvo kariami nusikaltėliai – arkliavagiai, plėšikai, žmogžudžiai. Ant šio kalno buvo pakarti taip pat ir 1831 m. sukilimo dalyviai, paimti į nelaisvę po liepos 8 d. mūšio prie Šiaulių, vėliau palaidoti Aleksandrijoje.

1923 m. priemiestis priskirtas Šiaulių šv. Jurgio bažnyčios parapijai.

Po 1992 m. rajone stovėjusių senų medinių namų vietoje statomi nauji individualūs namai.

## Gyventojai

## Šaltiniai
Štabskapitonas

**Štabskapitonas** () – Rusijos armijos karininkas, kurio laipsnis žemesnis už kapitoną, bet aukštesnis už poručiką. Kavalerijoje štabskapitono laipsnį atitiko štabsrotmistras, o kazokų kariuomenėje – paesaulis.

Štabskapitono laipsnis Rusijos armijoje įvestas 1797 m. Tuo metu šį laipsnį gavo kuopų vadų pavaduotojai rikiuotei, kurie tada turėjo kapitono poručiko laipsnį.

Iki 1884 m. Rusijoje štabskapitono laipsnis atitiko dabartinį vyresniojo leitenanto laipsnį.
1884 m. Rusijos armijoje buvo panaikintas majoro laipsnis, o kapitonas prilygintas buvusiam majorui (Majorai Raudonojoje armijoje vėl atsirado tik 1935 m.). Tuomet žemesnieji laipsniai pasislinko aukštyn, ir štabskapitonas tapo dabartinio kapitono atitikmeniu, o poručikas – vyresniojo leitenanto.

Vienas istorijoje žinomesnių štabskapitonų – Piotras Nesterovas, kuris atliko pirmąją pasaulyje mirties kilpą.

Vaizdas:Nesterov photo.jpg|Štabskapitonas Piotras Nesterovas
File:Imperial Russian Army StfCapt 1917 h.png|Štabskapitono antpetis


## Šaltiniai

## Nuorodos
Nuotraukos:
* Rusijos armijos Semionovo gvardijos pulko štabskapitonas ir poručikas
* Rusijos armijos 29-ojo Černigovo pulko štabskapitono epoletas internetiniame aukcione (Одиночный эполет штабс-капитана 29 Черниговского пехотного полка) 

Straipsniai
* Štabskapitonas Piotras Nesterovas (rusų kalba)
Paprastosios gervės

**Paprastosios gervės** (*Grus*) - gervinių paukščių (*Gruiformes*) būrio, gervinių (*Gruidae*) šeimos, didelių paukščių gentis. 

## Rūšys
Gentyje 5 rūšys:
* *Grus americana* - Amerikinė gervė;
* *Grus grus* - Pilkoji gervė; savaiminė rūšis Lietuvoje
* *Grus japonensis* - Japoninė gervė;
* *Grus monacha* - Juodoji gervė;
* *Grus nigricollis* - Juodakaklė gervė;

## Galerija

Vaizdas:Common_crane_grus_grus.jpg|Pilkoji gervė (*Grus grus*) 
Vaizdas:Japanse_kraanvogels_in_Akan_International_Crane_Centre%2C_-24_februari_2012_a.jpg|Japoninė gervė (*Grus japonensis*)
Vaizdas:Grus_monacha_-Kyushu,_Japan_-three-8.jpg|Juodoji gervė (*Grus monacha*) 
Vaizdas:Grus_nigricollis_-_Tibet.jpg|Juodakaklė gervė (*Grus nigricollis*)  


## Šaltiniai
Užkirkis

**Užkirkis** – XIX–XX a. Šiaulių miesto vakarinės dalies rajonas, 1 km nuo miesto centro.

## Istorija

Pavadinimas kilęs nuo 1850–1854 m. buvusioje Fabričnaja (dabar – Vilniaus) gatvėje už Šiaulių ekonomijos rūmų pastatytos liuteronų bažnyčios (kirchės). Kirchė nukentėjo per Antrąjį pasaulinį karą ir buvo nugriauta, statant universalinę parduotuvę.

Rajono pagrindine gatve ilgą laiką buvo Lauko (dabar – Žemaitės) gatvė, kurioje buvo statomi namai varguomenei, veikė keli viešnamiai. Užkirkio pakraštyje, Gubernijos dvaro laukuose nuo 1875 m. liepos 15 d. pradėtos rengti žemės ūkio parodos, kuriose dalyvaudavo ūkininkai ir dvarininkai iš visos Kauno gubernijos, Vilniaus, Vitebsko, Minsko, Suvalkų, Kuršo, Prūsijos, netgi Varšuvos ir Pavyslio gubernijų. Nuo 1879 m. parodos vykdavo kas trejus metus.

Kai 1909 m. į parodą buvo atvežtas kupranugaris, o jam laikyti buvo pastatyta daržinė, ją, o kartu ir visą parodų lauką šiauliečiai praminė **Verbliūdo būda**. Parodos Užkirkyje vyko iki 1938 m., kai parodų lauke pagal architekto Vytauto Landsbergio-Žemkalnio projektą buvo pradėta statyti 300 lovų Miesto ligoninė. Pastatyta 1940 m. 1937 m. aikštėje vyko Kariuomenės suartėjimo su visuomene šventė.

1933 m. pagal miesto inžinieriaus Karolio Reisono projektą Sukilėlių kalnelyje pastatytas paminklas 1863 m. sukilėliams ir įrengtas Nepriklausomybės parkas. 1937–1938 m. į greta esančią aikštę perkelta turgavietė.

Užkirkyje būta archeologinio paminklo – senkapio. Jis visiškai sunaikintas statybų metu. Tik pavieniai atsitiktiniai radiniai pateko į Aušros muziejų.
Japoninė gervė

**Japoninė gervė** (*Grus japonensis*) – gervinių paukščių (*Gruiformes*) būrio, gervinių (*Gruidae*) šeimos, dalinai migruojanti paukščių rūšis.

Išsiskiria dvi atskiros šių gervių populiacijos. Viena jų gyvena sėsliai ir išskirtinai tik salose, tai Hokaido sala, pietinės Kurilų salos. Kita žemyninė populiacija Usūrio ir Amūro upių baseinai, ir į šiaurę nuo Bolono ežero. Ši populiacija prieš žiemą migruoja į demilitarizuotą Šiaurės ir Pietų Korėjų zoną ir rytinę Kiniją.

Tai stambiausia gervinių šeimos rūšis ir yra tarp stambiausių pasaulio paukščių rūšių. Hokaide, vidutinis patinų svoris 8,2 kg, patelių 7,3 kg. Anot rusų tyrinėtojų, patinų vidutinis svoris 10 kg, patelių – 8,6 kg. Dar kitais tyrinėjimais, šios rūšies paukščių vidutinis svoris yra 8,6 kg. Yra užregistruota stambiausia japoninė gervė svėrusi 15 kg. Nors pagal vidutinį svorį japoninių gervių patinai truputį stambesni nei patelės, bet išskirtiniais atvejais pasitaiko ir stambesnių patelių.

Jų aukštis paprastai 150–158 cm. Kūno ilgis nuo snapgalio iki uodegos galo 101,2–150 cm. Abu išskėsti sparnai – 220–250 cm.

Deda 1–3, bet dažniausiai 2 kiaušinius, kuriuos daugiau kaip 30 dienų peri abu tėvai.

Minta augaliniu ir gyvuliniu maistu, tai įvairūs varliagyviai, vandens bestuburiai, žuvys, vabzdžiai ir pelkėse augantys augalai.

Tai viena iš ilgiausiai pasaulyje gyvenančių paukščių rūšių. Natūraliai laisvėje vidutiniškai gyvena 30–40 metų, o nelaisvėje kai kurie paukščiai išgyvena iki 75 metų.

## Šaltiniai
Kalnodara

**Kalnodara** arba **orogenezė** – kalnų susidarymo geologinis procesas. Kalnodara gali reikšti struktūrinį - tektoninį įvykį, geografinį arba chronologinį įvykius. Kalnodara yra plokščių tektonikos procesų pasekmė.

Europoje vykusios kalnodaros:

* Kaledoninė kalnodara:
** Vakarų Norvegijos, Britanijos ir Airijos kalnų susidarymas, silūro periode.
* Uralinė kalnodara:
** Uralo susidarymas permo periode.
* Hercininė kalnodara:
** vakarų Pirėnų, pietvakarių Airijos, pietvakarių Anglijos, centrinės Prancūzijos, pietų Vokietijos ir Čekijos kalnų susidarymas devono ir karbono periodais.
* Alpinė kalnodara:
** Alpių susidarymas per eoceną ir mioceną;
** Karpatų susidarymas per mioceną;
** Heleninė kalnodara – Graikijoje per eoceną ir mioceną.
Pumpučiai (Šiauliai)

**Pumpučiai** – kaimas Šiaulių rajono savivaldybėje, 4 km nuo Šiaulių, šalia Švendrės miško.

## Geografija

Šiaurėje ribojasi su Lukšiais, rytuose su Toliočiais, pietryčiuose su Voveriškiais, pietuose su Kupriais. Gyvenvietės šiaurės rytų pakraščiu praeina geležinkelis Šiauliai-Klaipėda ir automobilių magistralė , rytuose – .

## Gyventojai

### Žymūs žmonės
* 1948 m. Pumpučiuose gimė rašytoja, Kovo 11-osios akto signatarė Vidmantė Jasukaitytė.

## Šaltiniai
Grynaičiai

**Grynaičiai** – kaimas Šilutės rajono savivaldybėje, 6 km į šiaurės rytus nuo Saugų, kelio Vilkyčiai–Švėkšna dešinėje, Begėdžių miške. Grynaičių kaimo kaimynai: vakaruose – Begėdžiai, pietryčiuose – Žagatpurviai, pietvakariuose – Vilkmedžiai.

## Istorija

1936–1939 m. veikė lietuvių privati pradinė mokykla.

Pokario metais apylinkėse veikė Kęstučio apygardos, Butigeidžio partizanų rinktinės Lietuvos partizanai.

## Gyventojai

### Žymūs žmonės
* Vladimiras Bogoduchovas (1961–), karininkas.

## Šaltiniai
El Čaltenas

**El Čaltenas** () – gyvenvietė Argentinoje, Santa Kruso provincijoje, Andų kalnuose, Lago Archentino departamente, 216 km į šiaurę nuo El Kalafatės. Yra Ledynų nacionalinio parko pakraštyje, Ficrojaus kalno papėdėje.

Kaimelio pavadinimas indėnų teuelčų kalba reiškia „dūmų kalnas“ (taip vadintas Ficrojus). Įkurtas 1985 m. Įgijo svarbą išplėtojus turizmą. Dabar El Čaltenas vienas svarbiausių uolų laipiojimo centrų šalyje. Vykdomos ekspedicijos į Ficrojaus ir Torės kalnus. Taip pat rengiamos ekskurcijos į Ledynų nacionalinį parką, plaukiojimai Viedmos ežere. Yra viešbutis, parduotuvė, restoranai.


File:El_Chaltén_Village.jpg
File:El_Chalten_from_south.jpg
File:ElChaltenFitzRoy.jpg


## Šaltiniai

## Nuorodos
* El Chalten Oficiali gyvenvietės svetainė 
* Turistinė apžvalga
Kupriai (Šiauliai)

**Kupriai** – kaimas Šiaulių rajono savivaldybėje, 4 km nuo Šiaulių, prie kelio , šalia Švendrės miško.

## Geografija

Šiaurėje ribojasi su Pumpučiais, rytuose su Voveriškiais, pietuose su Daušiškiais, pietuose su Juodinkiais. Kaimo pakraščiu praeina Šiaulių miesto vakarinis aplinkkelis.

## Gyventojai

### Žymūs žmonės
* Kupriuose gimė zooinžinierius Jonas Jatkauskas.

## Šaltiniai

## Nuorodos
* Nuotraukos
Perito Morenas

**Perito Morenas** () arba ***Lago Buenos Aires*** – miestas Argentinoje, Santa Kruso provincijos šiaurės vakaruose, prie Deseado upės. Lago Buenos Aires departamento centras.

Miestas pavadintas Patagonijos tyrinėtojo Francisco Perito Moreno garbei. Keliai į El Kalafatę, Puerto Deseadą, Čile Čiką, Eskelį. Gyvulininkystė. Vaisių ir daržovių auginimas.

Perito Morenas – svarbus turistinis centras. Žygiai į Patagonijos Andus, plaukiojimas Buenos Airių ežere. Į pietryčius nuo Perito Moreno, Pinturo kanjone yra *[[Cueva de las Manos]]* paminklas.

## Šaltiniai

## Nuorodos
* Turistinė apžvalga
Begėdžiai

**Begėdžiai** – kaimas Šilutės rajono savivaldybėje, 5 km į šiaurę nuo Saugų, prie kelio Vilkyčiai–Švėkšna. Begėdžių kaimo kaimynai: šiaurėje – Kebeliai, pietryčiuose – Grynaičiai, pietuose – Vilkmedžiai, vakaruose – Čiūteliai, Sakūtėliai. Begėdžių kaime yra veikiančios evangelikų liuteronų kapinės, Begėdžių botaninis draustinis. Dalis kaimo yra Begėdžių miške. Rytiniu pakraščiu teka Veiviržas (Minijos kairysis intakas).

## Istorija

Pirmą kartą Begėdžių kaimas rašytiniuose šaltiniuose paminėtas 1540 m. Šiaurės rytuose ribojosi su Lietuvos Didžiosios Kunigaikštystės Švėkšnos dvaro žeme.

Vietovardis kilęs iš bendrinio lietuvių kalbos žodžio *begėdis*. Kaimo pavadinimas vokiečių kalba buvo rašomas įvairiai: *Begetten* (1540 m.), *Beggeden* (1785 m.), *Begehden* (1877 m.), *Bejehden* (nuo XIX a. pabaigos). XIX a. pabaigoje iš Pangirių pro Kebelius į Begėdžius buvo nutiestas kelias. XX a. pradžioje Begėdžiuose yra buvusi girininkija.

Po II pasaulinio karo Begėdžių kaime iš esmės pasikeitė gyventojai. Sovietmečiu Begėdžių kaimas sunyko, buvę laukai apaugo mišku ir krūmais. 1960 m. dalis Begėdžių miško (643 ha) paskelbtas botanikos draustiniu. Saugoma: bekotis ir šiaurinis ąžuolai, paprastieji ąžuolai (raudonlapė forma), veimutinė pušis, kanadinė cūga, paupinis jonpapartis, šiaurinė linėja, miškinė žiomenė, pušynai su lanksčiąja šluotsmilge.

## Gyventojai

### Žymūs žmonės

Begėdžių kaime gimė Ieva Labutytė-Vanagienė (1938–2003), pedagogė, dailininkė.

## Šaltiniai

## Nuorodos
* Mažosios Lietuvos enciklopedija. T 1, Vilnius. 2000. P. 160.
* Eva Labutytė
Kristalizacija

**Kristalizacija** ( – „ledas, krištolas“) – kristalų susidarymas iš garų, tirpalų, lydalų, kietųjų medžiagų. Medžiagas galima kristalizuoti iš sočiųjų ir nesočiųjų tirpalų. Norint gauti kristalą reikia medžiagą su priemaišomis tirpinti karštame tirpale tol, kol gaunamas sotusis tirpalas. Vėstant šiam tirpalui, dalis ištirpusios medžiagos išsikristalizuoja, nes jos tirpumas žemėjant temperatūrai mažėja. Išsikristalizavusioje medžiagoje priemaišų yra mažiau negu pradinėje, nes netirpios priemaišos nusėdo, o tirpios – neišsikristalizavo (liko tirpale).

## Nuorodos
* Kristalizacija - straipsnis anglų kalba
Prekarija

**Prekarija** (vėl.  a, n; adjektyvas *precarius*, a, um - prašyti; *preces* – prašymas) – žemės paskola; specialus raštas, įforminantis prašymą ir pagalbą.

Prekarija žinoma jau Romos Respublikos laikais (prekariumas).
Frankų imperijos laikais nusigyvenusieji prašydavo turtingesnio ar stambaus žemvaldžio pagalbos. Priežastys - skurdas dėl karo (tarnybos), nelaimės, didelės baudos.
Stambusis žemvaldys suteikdavo žemės sklypą iki gyvos galvos arba kelioms valstiečio kartoms. Laisvųjų valstiečių stambiam žemvaldžiui arba dvasininkijai dovanota žemė dažnai būdavo grąžinama kaip prekarija. Taip buvo išplečiama feodalinė žemvaldžio įtaka. Prekarijos davėjas gavėją atstovaudamo teismuose arba kitaip globodavo.

Prekarijas teisiškai (notariškai) įtvirtindavo bažnytinės institucijos.
Daušiškiai (Šiauliai)

**Daušiškiai** – kaimas Šiaulių rajono savivaldybėje, 4 km į vakarus nuo Šiaulių, prie kelio .

Kaimo pakraščiu praeina Šiaulių miesto vakarinis aplinkkelis, per kaimą eina kelias į Švendrės mišką ir Tyrelkų kaimą. Kaime likusios dvi sodybos. Kitos kaimo žemės grąžintos buvusiems savininkams, bet ūkinė veikla nevykdoma. Greta buvusių kaimo kapinaičių planuojama įrengti naująsias Šiaulių miesto kapines.

## Geografija

Šiaurėje ribojasi su Kupriais, rytuose su Dainos kaimu ir Dainais, pietuose su Pailiais, vakaruose su Juodinkiais.

## Gyventojai

## Šaltiniai
Paitaičiai

**Paitaičiai** – kaimas Šiaulių rajono savivaldybėje, 3,5 km nuo Šiaulių. Vakaruose ribojasi su Kupriais, šiaurėje ir rytuose su Voveriškiais, pietuose su Dainos kaimu ir Dainais, pietvakariuose su Daišiškiais. Kaimo vakariniu pakraščiu praeina Šiaulių miesto vakarinis aplinkkelis. Iš greta kaimo esančios pelkės išteka Vijolės intakas Švendralio upelis.

## Gyventojai

## Galerija

Pataiciai - kelias i Voveriskius 2010-03-16.jpg|Kelias į Voveriškius
Pataiciu kapinaites.jpg|Senos kapinaitės
Pataiciu kapinaitese 2010-03-16.jpg|Kapinaitėse
Pataiciu kapinaitesee 2010-03-16.jpg|Kapinaitėse


## Šaltiniai
Puerto San Chuljanas

**Puerto San Chulijanas** () – miestas Argentinoje, Santa Kruso provincijoje, 180 km į pietvakarius nuo Puerto Deseado, Argentinos jūros pakrantėje (prie San Chulijano įlankos). Magaljaneso departamento centras.

Miesto pavadinimas kilo nuo San Chulijano krantinės, kuriai vardą suteikė Fernando Magelano ekspedicija, čia apsilankiusi 1520 m. kovo 31 d. Tuo laiku pirmą kartą minimas ir Patagonijos pavadinimas. 1578 m. pakrantėje žiemojo Frensio Dreiko laivas. 1834 m. pakrantes tyrinėjo Byglio ekspedicija.

Yra jūrų uostas, oro uostas. Pietų Patagonijos universitetas. Per miestą eina Viedmos–Ušuajos plentas. Kelias į Gobernador Gregoresą. Priešais Puerto San Chulijaną esančiame iškyšulyje įkurtas provincijos rezervatas. Jame saugoma Patagonijos pakrančių gamta, gyvūnija. Į pietvakarius nuo miesto yra San Chulijano įduba – žemiausia Pietų Amerikos vieta (-105 m).

## Šaltiniai

## Nuorodos
* Turistinė apžvalga
Laukiai

**Laukiai** (*Fulica*) – vištelinių (*Rallidae*) šeimos paukščių gentis.

Lietuvoje plačiai paplitusi viena rūšis – paprastasis laukys (*Fulica atra*).

## Rūšys
* Kuoduotasis laukys (*Fulica cristata*)
* Paprastasis laukys (*Fulica atra*)
* Havajinis laukys (*Fulica alai*)
* Amerikinis laukys (*Fulica americana*)
* Karibinis laukys (*Fulica caribaea*)
* Baltasparnis laukys (*Fulica leucoptera*)
* Andinis laukys (*Fulica ardesiaca*)
* *[[Fulica armillata]]*
* *[[Fulica rufifrons]]*
* Didysis laukys (*Fulica gigantea*)
* Raguotasis laukys (*Fulica cornuta*)


Image:Fulica americana. NBII.jpg| Amerikinis laukys (*Fulica americana*)
Kebeliai

:: *Apie kaimą Rokiškio rajone žr. [[Kebeliai (Rokiškis)]]*.

**Kebeliai** – kaimas Šilutės rajono savivaldybėje, 7 km į šiaurę nuo Saugų, 2 km į rytus nuo Vilkyčių, prie kelio Vilkyčiai–Švėkšna. Kebeliuose yra autokroso (ilgis 900 m) ir ralio kroso (ilgis 800 m) trasos. Dalis kaimo yra Begėdžių miške. Šiauriniu pakraščiu teka Veiviržas (Minijos kairysis intakas). Gretimi kaimai: vakaruose – Vilkyčiai, Sakūtėliai, šiaurės vakaruose – Aisėnai, šiaurėje – Stankaičiai, pietuose – Begėdžiai, pietvakariuose – Čiūteliai.

## Etimologija

Vietovardis kilęs iš pavardės *Kebelis*. Kaimo pavadinimas vokiečių kalba buvo rašomas *Kebbeln*.

## Istorija

XIX a. pabaigoje iš Pangirių pro Kebelius į Begėdžius nutiestas kelias. Kebeliuose buvo pradinė mokykla (veikė 1825–1944 m., nuo 1904 m. dvi klasės), valsčiaus centras (nuo 1903 m.), paštas, telefonas, telegrafas (nuo 1907 m.), užeigos namai.

Po II pasaulinio karo Kebelių kaime iš esmės pasikeitė gyventojai. Sovietmečiu Kebeliai sunyko: nugriauta nemažai sodybų, sunaikintos senosios kapinės, buvę laukai apaugo mišku ir krūmais.

1990 m. Kebelių žvyro karjere įrengta 800 metrų ilgio uždara žvyro-molio-asfalto automobilių lenktynių Vilkyčių trasa, kurioje rengiamos ir tarptautinės varžybos. Pastatyti keli nauji namai.

## Gyventojai

## Šaltiniai

## Nuorodos
* Mažosios Lietuvos enciklopedija. T 2, Vilnius. 2003. P. 53.
* Kebelių autokroso ir ralio kroso trasos
Žaliūkės

**Žaliūkės** – Šiaulių miesto pietvakarinės dalies rajonas, esantis 1,5 km nuo miesto centro, išsidėstęs abipus kelio . Yra Žaliūkių gatvė.

Mažosios Žaliūkės iki šiol išlaikė gatvinio kaimo bruožus. Jų pakraštyje stovintis Žaliūkių vėjo malūnas priklausė Danielių giminei. Dabar jame Aušros muziejus įrengęs malūnininko etnografinę ekspoziciją. Malūnas 2009 m. buvo restauruotas. Prie jo vyksta kasmetinės kalendorinės šventės: Užgavėnės, Joninės, Žolinė.

## Geografija

Arčiau miesto centro esanti dalis anksčiau buvo vadinama Didžiosiomis Žaliūkėmis. Po Pirmojo pasaulinio karo joje pradėti statyti vienbučiai, gyvenamieji namai. Nutiestos gatvės pavadintos Mažosios Lietuvos miestų ir miestelių vardais – Neringos, Stalupėnų, Baltupėnų, Darkiemio. Šie pavadinimai nebuvo pakeisti ir po 1946 m., kai okupacinė sovietų valdžia pakeitė rusiškais, vokiškus ir prūsiškus Kaliningrado srities miestų pavadinimus.

Šiaurėje rajono riba eina geležinkelis, rytuose ir pietuose ribojasi su Besarabija, pietvakariuose – Dainų parkas, vakaruose – Voveriškiai.

## Etimologija

Pavadinimas kildinamas nuo žalių dvaro stogų.

## Istorija

Kaimas žinomas nuo 1526 m., kai jis ir jo gyventojai buvo padovanoti Šiaulių bažnyčiai. 1923 m. kaimas, kuriame gyveno 90 vyrų ir 125 moterys, priskirtas Šv. Jurgio bažnyčios parapijai. Didžiosios Žaliūkės (dvaras) priklausė bajorų Stulpinų-Bazarų giminei.

1944 m. rugpjūčio mėnesį nuo Žaliūkių kaimo iki senojo televizijos bokšto gynybai buvo įsitvirtinęs 16-osios lietuviškosios divizijos pulkininko Vlado Lunios vadovaujamas pulkas.

XX a. pabaigoje rytinė ir pietinė kaimo dalys prijungtos prie Šiaulių miesto. 2022 m. Šiaulių rajone likusią Žaliūkių kaimo dalį Seimas nusprendė kaimą iš rajono priskirti Šiaulių miesto savivaldybei. Jos dalimi Žaliūkės tapo nuo 2023 m. sausio 1 d.

## Gyventojai

## Šaltiniai
Tikrosios švygždos

**Tikrosios švygždos** (*Porzana*) – gervinių paukščių (*Gruiformes*) būrio, vandeninių vištų (*Rallidae*) šeimos paukščių gentis.

## Rūšys
Gentyje yra 3 rūšys:
* *[[Porzana carolina]]* - Geltonsnapė švygžda;
* *[[Porzana fluminea]]* - Australinė švygžda;
* *[[Porzana porzana]]* - Paprastoji švygžda;

## Tikrosios švygždos Lietuvoje
Lietuvoje viena rūšis:
* Paprastoji švygžda (*Porzana porzana*); peri, įrašyta į Lietuvos raudonąją knygą.

## Šaltiniai
Vandeninės vištelės

**Vandeninės vištelės** (*Rallus*) – vištelinių (*Rallidae*) šeimos paukščių gentis.

Lietuvoje gyvena dvi rūšys – nendrinė vištelė ir ilgasnapė vištelė (*Rallus aquaticus*).

## Rūšys
* Ilgasnapė vandeninė vištelė (*Rallus longirostris*)
* Karališkoji vandeninė vištelė (*Rallus elegans*)
* *[[Rallus wetmorei]]*
* Virdžininė vandeninė vištelė (*Rallus limicola*)
* *[[Rallus semiplumbeus]]*
* Australinė vandeninė vištelė (*Rallus antarcticus*)
* Ilgasnapė vištelė (*Rallus aquaticus*)
* Afrikinė vandeninė vištelė (*Rallus caerulescens*)
* Madagaskarinė vandeninė vištelė (*Rallus madagascariensis*)
Gobernador Gregoresas

**Gobernador Gregoresas** () – miestas Argentinoje, Santa Kruso provincijoje, Patagonijos plokščiakalnyje, 216 km į šiaurės vakarus nuo Puerto San Chuljano, prie Čiko upės. Rio Čiko departamento centras.

Iki XX a. pradžios Čiko slėnyje gyveno indėnai teuelčai. Tačiau europiečiams pradėjus kolonizuoti regioną, jie buvo išstumti. 1871 m. įkurta gyvenvietė *Cañada León* pavadinimu.

Gobernador Gregoresas – Perito Moreno nacionalinio parko administracinis centras. Tačiau pats parkas yra 220 km į šiaurės vakarus nuo miesto. Gyvulininkystė. Vaisių ir daržovių auginimas. Keliai į Puerto San Chuljaną, Komandante Luis Piedra Bueną, Tres Lagosą.

## Šaltiniai

## Nuorodos
* Turistinė apžvalga
Kanjadon Sekas

**Kanjadon Sekas** () – gyvenvietė Argentinoje, Santa Kruso provincijoje, Deseado departamente, 10 km į pietvakarius nuo Kaleta Olivijos. 734 gyventojai.

1902 m. Kanjadon Seke įsteigtos pirmosios gyvulininkystės įmonės. 1943 m. gyvenvietės apylinkėse rasti naftos telkiniai ir pradėti eksploatuoti įmonės YPF. Netrukus pradėjo kurtis gyventojai ir 1947 m. Kanjadon Sekui suteiktas oficialus gyvenvietės statusas. Vystoma naftos gavybos pramonė.

## Šaltiniai
Dainos

**Dainos** – kaimas Šiaulių rajono savivaldybėje, 3 km į pietvakarius nuo Šiaulių. Pietrytinė kaimo dalis prijungta prie Šiaulių miesto. Kaimo pietiniu pakraščiu praeina senasis pašto traktas Ryga–Tilžė.

## Geografija

Vakaruose ribojasi su Daušiškiais, šiaurėje su Paitaičiais, vakaruose su Dainais, pietuose su Gytariais ir Pailiais.

## Istorija

1975 m. kaime buvo apie 250 gyventojų, tačiau statant Šiaulių miesto gyvenamuosius kvartalus, didžioji kaimo dalis buvo nugriauta, jo vietoje iškilo Dainų gyvenamasis rajonas.

## Gyventojai

## Galerija

1979 03 19Dainai11.jpg|Dainų kaimas 1979 m.
1980 07 12Dainai01.jpg|Dainų kaimas 1980 m.
Dainosa.JPG|Kaimas
Dainos1a.jpg|Dainų kaimas 2010 m.


## Šaltiniai
Juodinkiai (Šiauliai)

**Juodinkiai** – kaimas Šiaulių rajono savivaldybėje, 5 km nuo Šiaulių, Švendrės miško proskynoje. Šiaurės rytuose ribojasi su Kupriais, rytuose su Daušiškiais, pietuose su Jakštaičiukais. Kaimą supa pelkėtas miško pakraštys. Greta jo praeina kelias iš Kuprių į Džiuikius ir Gilaičius.

## Gyventojai

## Šaltiniai
Nendrinės vištelės

**Nendrinės vištelės** (*Gallinula*) – vištelinių (*Rallidae*) šeimos paukščių gentis.

Lietuvoje gyvena viena rūšis – nendrinė vištelė (*Gallinula chloropus*).

## Rūšys
* Samoa miškinė vištelė (*Gallinula pacifica*),  kartais priskiriama *Pareudiastes* genčiai.
* Makiros miškinė vištelė (*Gallinula silvestris*),  kartais priskiriama *Pareudiastes* ar *Edithornis* gentims.
* *[[Gallinula comeri]]*
* Nendrinė vištelė (*Gallinula chloropus*)
* Tamsioji nendrinė vištelė (*Gallinula tenebrosa*)
* Mažoji nendrinė vištelė (*Gallinula angulata*)
* Dėmėtašonė nendrinė vištelė (*Gallinula melanops*)
* Juodauodegė nendrinė vištelė (*Gallinula ventralis*)
* Tasmaninė nendrinė vištelė (*Gallinula mortierii*)
Dūdžiai

**Dūdžiai** (*Psophia*) – gervinių paukščių (*Gruiformes*) būrio, monotipinės **dūdinių** (*Psophiidae*) šeimos gentis.

Paplitę Amazonės baseine. Gyvena miškuose, grupelėmis. Maitinasi nukritusiais vaisiais. Šitaip pavadinti dėl savotiško į trimitą panašaus balso. Šiais balsais perspėjama apie pavojų, žymima teritorija, grasinama įsibrovėliams. Keli patinai poruojasi su viena patele.

Gentyje yra 3 rūšys:
* Paprastasis dūdys (*Psophia crepitans*)         
* Baltasparnis dūdys (*Psophia leucoptera*)
* Žaliasparnis dūdys (*Psophia viridis*)
Šlepkai

**Šlepkai** – viensėdis Šiaulių rajono savivaldybėje, Rėkyvos ežero vakariniame krante. Šiaurėje ribojasi su Lieporių kaimu ir Šiaulių Lieporiais, rytuose su Gegužiais, vakaruose su Beržyne. Greta viensėdžio teka Šventupis (arba Genupis). Viensėdyje registruota Šlepkų žemės ūkio bendrovė.

## Istorija

Šlepkų dvaras žinomas nuo 1526 m., kai jis ir jo gyventojai buvo padovanoti Šiaulių bažnyčiai. 1923 m. dvaras, kuriame gyveno 6 vyrai ir 9 moterys priskirtas Šv. Jurgio bažnyčios parapijai.

## Gyventojai

## Šaltiniai